

Z A P I S N I K


39. sjednice Vijeća Gradske četvrti Gornja Dubrava, održane 19. kolovoza 2024. godine u 
  Područnom uredu Gradske uprave Dubrava, Dubrava 49, dvorana „C“  
s početkom u 17:30


NAZOČNI ČLANOVI VIJEĆA:

1.           TIHANA BANKO
2.	ZDENKA ĐAKOVIĆ
3.	ZDRAVKO FABIJANIĆ
4.	LUKA HOLJEVAC
5.	HELENA KERETA TELIŠMAN
6.	MARJANCA KOSTREVEC
7.        	DUBRAVKO NEKRET KATIĆ
8.	INES OCVIRK
9.	MEREME SAMAHODAJ THAQI
10.	ILIJA SLIŠKO
11.          DUBRAVKO TOMAIĆ
12.          ROBERT TUKAČ
13.	NINOSLAV VRANJEŠ

       ODSUTNI ČLANOVI VIJEĆA:

1. DARIO BUDAK
2. BERNARD BUDIMIR  
3. VELIBOR MEANDŽIJA
4. DOMAGOJ MLINARIĆ
5. AVNI OSMANI
6. IVAN RADIĆ



OSTALI NAZOČNI:

- Jadranka Marković, stručni referent



Predsjednik pozdravlja sve prisutne članove Vijeća, utvrđuje prisutnost 13 od 19 članova Vijeća čime je omogućeno pravovaljano odlučivanje te otvara 39. sjednicu Vijeća. 

Predsjednik predlaže prihvaćanje zapisnika 38. sjednice Vijeća Gradske četvrti Gornja Dubrava. 
Tekst Zapisnika 38. sjednice Vijeća Gradske četvrti Gornja Dubrava, održane 07. srpnja 2024. godine jednoglasno je prihvaćen, te na isti nema primjedbi.

Predsjednik poziva sve prisutne članove da se izjasne o predloženim točkama dnevnog reda 39. sjednice, te predlože izostavljanje pojedine točke dnevnog reda ili dopunu istog.

Predsjednik predlaže da se točka 9. „Prijedlog zaključka o davanju mišljenja na zahtjev AUTO ŽITVAJ d.o.o. za otkup gradskog zemljišta oznake dio k.č. 4248/1 k.o. Dubrava (z.k.č. 3438 i 34863 k.o. Resnik)“ odgodi do daljnjeg.

Predsjednik predlaže da se točka 10. „Prijedlog zaključka  o davanju mišljenja na zahtjev Bernarda Brkića za kupnju zemljišta oznake k.č.br. 5094/20 k.o. Dubrava“ odgodi za iduću sjednicu. 



Predsjednik predlaže dnevni red uz dvije dopunske točke. 


DOPUNA DNEVNOG REDA
1. Prijedlog zaključka o prijedlogu za postavljanje uspornika prometa u ulici Krotovica
1. Prijedlog zaključka o prijedlogu za promjenu regulacije prometa u Đelekovečkoj ulici i drugim ulicama na području Mjesnog odbora Poljanice

Vijeće jednoglasno prihvaća dnevni red koji glasi:


DNEVNI RED
1. Godišnji Izvještaj o izvršenju Financijskog plana Gradske četvrti Gornja Dubrava za 2023.
2. Prijedlog zaključka o Izmjeni Financijskog plana Gradske četvrti Gornja Dubrava za 2024.
3. Prijedlog zaključka o prijedlogu lokacija za postavljanje javnih satova
4. Prijedlog zaključka o prijedlogu za promjenu regulacije prometa u Đelekovečkoj ulici i drugim ulicama na području Mjesnog odbora Poljanice
5. Prijedlog zaključka  o prijedlogu za postavljanje uspornika prometa u Dravskoj ulici
6. Prijedlog zaključka o prijedlogu za postavljanje uspornika prometa u ulici Krotovica
7. Prijedlog zaključka  o davanju suglasnosti za izvedbu murala na trafostanici
8. Prijedlog zaključka o davanju mišljenja na prijedlog preimenovanja Ulice Vladimira Jurčića
9. Prijedlog zaključka o davanju mišljenja na zahtjev Klare Rezić Bojanić za dostavu pitke vode cisternama
10. Pitanja, prijedlozi i obavijesti



Ad 1) Godišnji Izvještaj o izvršenju Financijskog plana Gradske četvrti Gornja Dubrava za 2023.

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


Godišnji Izvještaj o izvršenju Financijskog plana 
Gradske četvrti Gornja Dubrava za 2023.

(Izvještaj se nalazi u privitku ovog zapisnika i njegov je sastavni dio.)






Ad 2) Prijedlog zaključka o Izmjeni Financijskog plana Gradske četvrti Gornja Dubrava za 2024.

Predsjednik pojašnjava prijedlog. Otvara raspravu. 
U raspravi sudjeluju: M. Kostrevec, H. Kereta Telišman, T. Banko i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 8 „ZA“ i 5 „SUZDRŽANIH“  – donosi



Zaključak o Izmjeni Financijskog plana Gradske četvrti Gornja Dubrava za 2024.

(Zaključak se nalazi u privitku ovog zapisnika i njegov je sastavni dio.)






Ad 3) Prijedlog zaključka o prijedlogu lokacija za postavljanje javnih satova

Predsjednik pojašnjava prijedlog. Otvara raspravu. 

U raspravi sudjeluju: H. Kereta Telišman, I. Sliško, Z. Fabijanić, I. Ocvirk, D. Nekret Katić i predsjednik

Budući da se više nitko ne javlja za riječ Vijeće, na prijedlog predsjednika, jednoglasno donosi
Z A K L J U Č A K
 o prijedlogu lokacija za postavljanje javnih satova


1. Temeljem traženja Gradskog ureda za obnovu, izgradnju, prostorno uređenje, graditeljstvo i komunalne poslove, a na temelju prijedloga vijeća mjesnih odbora, predlažu se sljedeće lokacije za postavljanje javnih satova:

· Branovečka cesta (okretište autobusa)
· [bookmark: _GoBack]Novoselečki put 181 (kod mjesnog odbora)
· Park Dubravskih branitelja
· Okretište autobusne linije 230 Granešinski Novaki (spoj Dotrščinske ulice i Novačke ulice)

2. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove, na daljnje postupanje.






Ad 4) Prijedlog zaključka o prijedlogu za promjenu regulacije prometa u Đelekovečkoj ulici i drugim ulicama na području Mjesnog odbora Poljanice

Predsjednik pojašnjava prijedlog. Otvara raspravu. 

U raspravi sudjeluju: I. Sliško i predsjednik

Budući da se više nitko ne javlja za riječ Vijeće, na prijedlog predsjednika, jednoglasno


Z A K L J U Č A K
 o prijedlogu za promjenu regulacije prometa u Đelekovečkoj ulici i drugim ulicama
na području Mjesnog odbora Poljanice


1. Razmotren je zahtjev stanovnika Đelekovečke ulicee za promjenom regulacije prometa u Đelekovečkoj ulici, Golskoj ulici i ulicama Novoselski odvojak od I. do VI.
 
1. Predlaže se uspostava nove regulacije prometa koja će omogućiti naizmjenično prometovanje ulicama kako bi se omogućio izlaz na ulicu Poljanički prilaz i ulicu Klin iz navedenih ulica, a na način da i Đelekovečka ulica postane jednosmjerna ulica. 

1. Predlaže se sazivanje komisijskog očevida na navedenoj lokaciji od strane djelatnika nadležnih službi.

1. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.

Ad 5) Prijedlog zaključka  o prijedlogu za postavljanje uspornika prometa u Dravskoj ulici

Predsjednik pojašnjava prijedlog. Otvara raspravu. 
U raspravi sudjeluju: H. Kereta Telišman, I. Sliško, M. Kostrevec, N. Vranješ i predsjednik
Budući da se više nitko ne javlja za riječ, Vijeće na prijedlog predsjednika sa 13 „SUZDRŽANIH“  glasova ne donosi zaključak. 


Z A K L J U Č A K
 o prijedlogu za postavljanje uspornika prometa u Dravskoj ulici


1. Razmotren je prijedlog Vijeća Mjesnog odbora Gornja Dubrava, o prijedlogu  za postavljanje uspornika prometa u Dravskoj ulici.

2. Svih 13 prisutnih Vijećnika je suzdržano te zaključak nije usvojen. 






Ad 6) Prijedlog zaključka o prijedlogu za postavljanje uspornika prometa u ulici Krotovica

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K L J U Č A K
 o prijedlogu za postavljanje uspornika prometa u ulici Krotovica


1. Razmotren je prijedlog Vijeća Mjesnog odbora Poljanice, o prijedlogu  za postavljanje uspornika prometa u ulici Krotovica radi sigurnosti svih sudionika u prometu, osobito djece, obzirom na neposrednu blizinu Osnove škole Antuna Branka Šimića. 

2. Vijeće podržava navedeni prijedlog. 

3. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost, Sektoru za promet, na daljnje postupanje.



Ad 7) Prijedlog zaključka  o davanju suglasnosti za izvedbu murala na trafostanici

Predsjednik pojašnjava prijedlog. Otvara raspravu. 

U raspravi sudjeluju: R. Tukač i predsjednik

Budući da se više nitko ne javlja za riječ Vijeće, na prijedlog predsjednika, jednoglasno


Z A K L J U Č A K
 o davanju suglasnosti za izvedbu murala na trafostanici


1. Razmotren je prijedlog Hrvatskog društva likovnih umjetnika za izvedbu murala na trafostanici u vlasništvu HEP d.o.o. u Ljubijskoj ulici kbr. 60.

2. Vijeće podržava navedeni prijedlog. 

3. Ovaj zaključak dostavlja se Hrvatskom društvu likovnih umjetnosti. 






Ad 8) Prijedlog zaključka o davanju mišljenja na prijedlog preimenovanja Ulice Vladimira Jurčića

Predsjednik pojašnjava prijedlog. Otvara raspravu. 
U raspravi sudjeluju: I. Sliško, D. Nekret Katić i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 8 „ZA“ i 5 „PROTIV“  – donosi

Z A K L J U Č A K
 o davanju mišljenja na prijedlog preimenovanja Ulice Vladimira Jurčića


1. Vezano na ponovljeno traženje Odbora za imenovanja, naselja, ulica i trgova od 12. svibnja 2023., kojim se od Vijeća Gradske četvrti Gornja Dubrava traži prijedlog preimenovanja Ulice Vladimira Jurčića iz Fonda imena za imenovanje javnih površina, Vijeće ponovno kao i na sjednici održanoj 17. ožujka 2023, donosi Zaključak kojim nije suglasno o promjeni imena Ulice Vladimira Jurčića – hrvatskog pjesnika, esejista i feljtonista.

2. Vijeće smatra da ne postoje pravovaljani dokazi za traženo.

3. Ovaj Zaključak dostavlja se Odboru za imenovanje naselja, ulica i trgova, Gradske skupštine Grada Zagreba. 
Ad 9) Prijedlog zaključka o davanju mišljenja na zahtjev Klare Rezić Bojanić za dostavu pitke vode cisternama

Predsjednik pojašnjava prijedlog. Otvara raspravu. 

Budući da se više nitko ne javlja za riječ Vijeće, na prijedlog predsjednika, jednoglasno donosi


Z A K LJ U Č A K
o davanju mišljenja na zahtjev Klare Rezić Bojanić za dostavu pitke vode cisternama


1. Razmotren je zahtjev Klare Rezić Bojanić iz Zagreba, Ravenec 26 u kojem traži dovoz dodatne cisterne od 8 m3 pitke vode mjesečno neophodne za osnovne životne potrebe.
Korisnica je do sada dobivala 8m3 pitke vode ali joj to nije dovoljno zbog proširenja obitelji te stoga moli dodatnu cisternu.

1. Na temelju prethodnog izvida terena od strane Povjerenstva za obilazak kućanstava podnositelja zahtjeva za dovoz neophodne količine pitke vode, daje se pozitivno mišljenje o traženom.

1. Ovaj zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje. 




Ad 10) Pitanja, prijedlozi i obavijesti

Predsjednik postavlja Vijećničko pitanje koje glasi: „ Prema neslužbenim navodima došli smo do informacija da je planirana reorganizacija GU za obnovu, izgradnju, prostorno uređenje, graditeljstvo i komunalne poslove unutar koje je moguće preseljenje Petog područnog odsjeka za graditeljstvo (Dubrava) s lokacije Dubrava 49 u centar grada.
Stanovnici ove četvrti naprijed navedenim bili bi izrazito zakinuti, jer bi u tom slučaju predmetni odsjek bio nedostupan građanima Gradske četvrti Gornja Dubrava u kojem živi veliki broj stanovnika starije životne dobi i mladih obitelji s djecom što bi izazvalo nezadovoljstvo i nemir.
Blizina i pristupačnost odsjeka za graditeljstvo prijeko je potrebno građanima zbog sljedećih razloga:
- potresom pogođeno područje
- u tijeku su dvije katastarske izmjere odnosno usklađivanje zemljišnih knjiga i katastra katastarskih općina Čučerje i Dubrava
- velik broj stanovnika
- udaljenost područja
- postoji velik interes građana za stanje svojih predmeta, izdavanje građevinskih dozvola i drugih akata
- kako se Dubrava kao kvart jako širi bitna je dostupnost informacija i investitorima

Moli se očitovanje na upit.“



Ilija Sliško „ U 3. mjesecu bio je sastanak, pročelnik Pavuna je rekao da će svi zaključci koji se tiču Zrinjevca biti realizirani. Sad je informacija da ništa više, osim onoga što je do sad realizirano, neće biti realizirano.
Predsjednik: Ja sam pitao na prošloj koordinaciji pročelnika Pavunu, naš PKA u prosincu – određene stavke nisu stavljene u ugovor, za Zrinjevac je bilo 10-11 stavaka, a stavljeno je 5. Tomašević je tad jasno rekao da sve što smo donijeli u PKA treba biti odrađeno. Ja ću tražiti, ako to ne bude odrađeno, da to Grad preuzme na sebe.
Sliško: Treba što prije sastanak organizirati. Ja ću podnijeti prijavu protiv Andre zbog onog što je tamo rekao. Oni skrivaju neke stvari i prebacuju na Gradsku četvrt.“



Dubravko Tomaić: „Zašto u Sunekovoj nije išao ni odvoz papira ni plastike?
Predsjednik: Bilo je još nekoliko mjesnih odbora, proslijedio sam upit gradonačelniku, pa ćemo tako prije dobiti odgovor. Komunikacija sa Čistoćom je loša.“



Predsjednik: „Uspjeli smo dobiti i radove na Rudolfa Kolaka, 15.10. do 1.11., procijenjena vrijednost je 510.000,00 eura. U mjesnoj samoupravi trebam imati sastanak sa cestarima, postoji mogućnost da se odradi pred kraj godine i Sunekova kao prošle godine Čučerska. 
Za vrijeme mandata prijašnjih predsjednika, Mikše i Sliška, Lektrščica nogostup, 15.9. trebali bi krenuti radovi.
Objavljen javni natječaj za produžetak ulice Klin prema Lektrščici (oko 8.000.000,00 eura).“



Helena Kereta Telišman: „Ima kakvih novosti od Šušković gradnje?
Predsjednik: Nije mi se javio na 5-6 poziva.
Helena Kereta Telišman: Ne javlja se na pozive ni na mailove.“



Predsjednik: „Ograda u Trnovčici će biti. Tribina u Granešini je malo skuplja (40.000,00 eura), to će biti malo teže.“




Zdravko Fabijanić: „Ima li kakva službena informacija za otvorenje društvenog doma u Čučerju?
Predsjednik: Ne.“



Zdenka Đaković: „Kolakova kad će ići? Jel ima kakva informacija?
Predsjednik: Ne.“








KLASA: 024-08/24-002/190
URBROJ: 251-13-11-5/003-24-2
U Zagrebu, 19. kolovoza 2024.

Dovršeno: 19:00 sati
Zapisnik vodila i sastavila:
Jadranka Marković

Predsjednik
Vijeća Gradske četvrti
Gornja Dubrava


Luka Holjevac, v.r.
